**中华成语千句文·万世师表**

大哉孔子，博闻精思。任重道远，格物致知。

 十五志学，发愤忘食。举一反三，闻一知十。

 见贤思齐，闻过则喜。敏而好学，三十而立。

 首创私学，传授六艺。教学相长，能者为师。

 有教无类，不偏不倚。因材施教，有的放矢。

 诲人不倦，苦心孤诣。循循善诱，发蒙启蔽。

 温故知新，日省月试。不耻下问，学无常师。

 周游列国，颠沛造次。君子固穷，蹈仁履义。

 春秋笔法，微言大义。删诗定礼，垂范百世。

 述而不作，知人论世。煌煌论语，一言穷理。

 安贫乐道，朝闻夕死。川流不息，逝者如斯。

 无冕素王，百世之师。金声玉振，高山仰止。

 孟母三迁，善择邻里。近墨者黑，近朱者赤。

 断机训子，郑重其事。教子有方，尽心竭力。

 亚圣孟子，反求诸己。劳其筋骨，苦其心志。

 民贵君轻，社稷次之。得道多助，天时地利。

 富贵不淫，贫贱不移。威武不屈，舍生取义。

 平治天下，鸿鹄之志。舍我其谁，浩然之气。